******



**Anul 2023 – numărul 6**

**6 - 10 februarie**

***Din conținutul acestui număr*:**

[Repere din agenda publică a conducerii Instituţiei Prefectului - Judeţul Hunedoara în perioada 6 - 10 februarie 3](#_Toc126930418)

[Selecție de Acte normative apărute în Monitorul Oficial al României în perioada 6 – 10 februarie, 2023 3](#_Toc126930419)

[Comunicate de presă ale Guvernului României 5](#_Toc126930420)

[CNSU a aprobat acordarea asistenței internaționale pentru Republica Turcia 5](#_Toc126930421)

[Opt dezbateri regionale privind Strategia națională de dezvoltare durabilă, realizate în cadrul proiectului „România Durabilă” 6](#_Toc126930422)

[România trimite o nouă echipă de salvatori în Turcia 6](#_Toc126930423)

[Convorbirea în format videoconferință a prim-ministrului României, Nicolae-Ionel Ciucă, cu prim-ministrul Republicii Bulgaria, Galab Donev 7](#_Toc126930424)

[PRECIZARE – DATE CONTACT ale Ambasadei României la Ankara 7](#_Toc126930425)

[România răspunde apelului de sprijin venit din partea Turciei 8](#_Toc126930426)

[Informaţie Europeană 8](#_Toc126930427)

[NOUTĂȚI – Informații UTILE 9](#_Toc126930428)

[Rezultatul final al procedurii de selecție a partenerilor relevanți pentru Comitetul de Monitorizare a Programului Tranziție Justă 2021-2027 9](#_Toc126930429)

[Ministerul Finanțelor lucrează la un program de finanțare de peste 1 miliard euro pentru susținerea producătorilor români de hrană 9](#_Toc126930430)

[Digitalizarea IMM: A fost diminuată alocarea & s-au modificat anii de referință pentru calculul punctajului 9](#_Toc126930431)

[PR Vest 2021-2027: Centralizatorul propunerilor și observațiilor pentru Ghidul de finanțare dedicat eficienței energetice în clădiri publice 10](#_Toc126930432)

[PNRR 10](#_Toc126930433)

[PNRR: Ministerul Mediului, Apelor şi Pădurilor a aprobat 167 de cereri de finanțare în cadrul apelului de proiecte pentru construirea de insule ecologice digitalizate 10](#_Toc126930434)

[Ministerul Dezvoltării a aprobat 212 noi proiecte cu finanțare din PNRR 11](#_Toc126930435)

[PNRR: Apelul privind crearea unei rețele de centre de zi pentru copiii expuși riscului de a fi separați de familie a fost prelungit până pe 10 aprilie 2023! 12](#_Toc126930436)

[PNRR: S-a lansat apelul de proiecte pentru dezvoltarea serviciilor de educație timpurie complementare 12](#_Toc126930437)

[PNRR: Până la sfârșitul lunii martie ar urma să se lanseze 7 apeluri în consultare publică pentru ONGuri, IMMuri, instituții de cercetare, PFA și nu numai! 13](#_Toc126930438)

[Consultări publice 15](#_Toc126930439)

[OUG privind unele măsuri pentru realizarea investițiilor necesare dezvoltării infrastructurii energetice a României finanțate din fonduri alocate în cadrul capitolului REPowerEU, în consultare publică 15](#_Toc126930440)

[Apeluri – Finanțări 16](#_Toc126930441)

[ELI: Cercetătorii pot depune proiecte la ELI-NP, laserul de la Măgurele! 16](#_Toc126930442)

[MADR: Ajutor de stat pentru susținerea creșterii bovinelor 16](#_Toc126930443)

[Înscrieri deschise pentru Premiul Capitala Europeană Verde 2025! 17](#_Toc126930444)

[O nouă schimbare pe apelul destinat digitalizării IMMurilor: Proiectele vor putea fi depuse până la 30 iunie 2023, iar bugetul rămâne la 350 milioane euro 17](#_Toc126930445)

[DiGinnovation: Oportunități de finanțare pentru start-up-uri din domeniul sănătății digitale 17](#_Toc126930446)

[The Innovation Small Calls: Oportunități de finanțare pentru IMM-uri 18](#_Toc126930447)

[Din Actualitatea Europeană 18](#_Toc126930448)

[David Nicolae Şolga, câștigătorul din România al concursului UE pentru tinerii traducători 18](#_Toc126930449)

[Protecția civilă: UE prezintă obiectivele în materie de reziliență în caz de dezastre 21](#_Toc126930450)

[Cutremur: UE mobilizează peste 1.180 de salvatori în Turcia prin Mecanismul de protecție civilă 22](#_Toc126930451)

[Caravana #EUpeDrum a ajuns la Bacău 23](#_Toc126930452)

Repere din agenda publică a conducerii Instituţiei Prefectului - Judeţul Hunedoara   
în perioada 6 - 10 februarie

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și a subprefecților SZÉLL Lőrincz și Gheorghe-Bogdan URDEA:

| *Eveniment* | ***Data*** |
| --- | --- |
| *Participare la acțiunea umanitară de distribuire a pachetelor cu alimente în comuna Bunila.* | ***6 februarie*** |
| *Întâlnire operativă cu șefii și coordonatorii structurilor de specialitate din Instituția Prefectului - județul Hunedoara.* | ***7 februarie*** |
| *Întâlnire cu inspectorii școlari din județul Hunedoara privind situația proiectelor PNRR pentru digitalizare.* | ***7 februarie*** |
| *Participare la emisiunea ''Spune ce crezi", difuzată pe postul local de televiziune Servus HD TV.* | ***7 februarie*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, SJPI Hunedoara.* | ***8 februarie*** |
| *Participare la ședința Comisiei de Dialog Social a județului Hunedoara.* | ***8 februarie*** |
| *Participare la evaluarea activității desfășurate în anul 2022 de către Direcția Generală de Pașapoarte și serviciile publice comunitare de pașapoarte, în sistem videoconferință.* | ***8 februarie*** |
| *Participare la evaluarea activității desfășurate în anul 2022 de către Direcția Generală Permise de Conducere și Înmatriculări, în regim videoconferință* | ***9 februarie*** |
| *Participare la emisiunea "Cafeaua de la ora 11", difuzată pe postul local de radio Radio Color.* | ***10 februarie*** |

Cancelaria Prefectului

🏵🏵🏵

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României   
în perioada  6 – 10 februarie, 2023

**M. Of. nr. 98/ 6 Februarie 2023**

* Nr. **320** / **31 Ianuarie 2023**, Ministerul Mediului, Apelor și Pădurilor - Ordin pentru aprobarea Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2023/C2/I.1.B, pentru subinvestiția I.1.B „Sprijin pentru refacerea potențialului forestier afectat de incendii, de fenomene meteorologice nefavorabile care pot fi asimilate unei calamități naturale, de infestări ale plantelor cu organisme dăunătoare și de evenimente catastrofale“, investiția 1 „Campania națională de împădurire și reîmpădurire, inclusiv păduri urbane“, schemă de ajutor de stat, componenta C2: Păduri și protecția biodiversității.

**M. Of. nr. 99/ 6 Februarie 2023**

* Nr. **89** / **31 Ianuarie 2023**, Guvernul României - Hotărâre pentru modificarea anexelor nr. 1-8 la Ordonanța de urgență a Guvernului nr. 142/2008 privind aprobarea Planului de amenajare a teritoriului național Secțiunea a VIII-a - zone cu resurse turistice.
* La anexa nr. 1, judeţele Bihor, Braşov, Buzău, Caraş-Severin, Cluj, Dolj, Hunedoara, Iaşi, Mureş, Sălaj şi Timiş vor avea cuprinsul prevăzut în anexa nr. 1 la hotărâre.
* La anexa nr. 3, judeţele Bihor, Braşov, Buzău, Caraş-Severin, Cluj, Dolj, Hunedoara, Iaşi, Mureş, Sălaj şi Timiş vor avea cuprinsul prevăzut în anexa nr. 3 la hotărâre.
* La anexa nr. 5, judeţele Bihor, Braşov, Buzău, Caraş-Severin, Cluj, Dolj, Hunedoara, Iaşi, Mureş, Sălaj şi Timiş vor avea cuprinsul prevăzut în anexa nr. 5 la hotărâre.
* La anexa nr. 7, judeţele Bihor, Braşov, Buzău, Caraş-Severin, Cluj, Dolj, Hunedoara, Iaşi, Mureş, Sălaj şi Timiş vor avea cuprinsul prevăzut în anexa nr. 7 la hotărâre.
* Nr. **217** / **19 Ianuarie 2023**, Ministerul Mediului, Apelor și Pădurilor - Ordin pentru aprobarea schemei de ajutor de stat „Sprijin pentru investiții în pepiniere și tehnologii moderne de producere a puieților forestieri, în capacități de condiționare a semințelor forestiere și în realizarea de rezervații semincere și plantaje forestiere“.
* Nr. **3613** / **31 Ianuarie 2023**, Ministerul Educației - Ordin privind modificarea anexei la Ordinul ministrului educației nr. 6.216/2022 pentru aprobarea Metodologiei privind constituirea consorțiilor pentru învățământ dual.

**M. Of. nr. 101/ 6 Februarie 2023**

* Nr. **61** / **26 Ianuarie 2023**, Guvernul României - Hotărâre pentru aprobarea Acordului-cadru dintre Guvernul României și Consiliul Federal Elvețian privind implementarea celei de-a doua contribuții elvețiene în anumite state membre ale Uniunii Europene pentru reducerea disparităților economice și sociale în cadrul Uniunii Europene, semnat la București la 12 decembrie 2022.

**M. Of. nr. 102/ 6 Februarie 2023**

* Nr. **3629** / **2 Februarie 2023**, Ministerul Educației - Ordin privind aprobarea Metodologiei de organizare a Programului „Săptămâna verde“.

**M. Of. nr. 111/ 8 Februarie 2023**

* Nr. **20144 / 6 Februarie 2023**, Ministerul Familiei, Tineretului și Egalității de șanse - Ordin pentru modificarea Ghidului specific - Condiții de accesare a fondurilor europene aferente Planului național de redresare și reziliență în cadrul apelului de proiecte PNRR/2022/C13/I1, componenta 13 - Reforme sociale, investiția I1 - Crearea unei rețele de centre de zi pentru copiii expuși riscului de a fi separați de familie, aprobat prin Ordinul ministrului familiei, tineretului și egalității de șanse nr. 20.898/2022.

**M. Of. nr. 113/ 9 Februarie 2023**

* Nr. **388** / **6 Februarie 2023**, Ministerul Antreprenoriatului și Turismului/ Nr. **47** / **3 Februarie 2023**, Ministerul Agriculturii și Dezvoltării Rurale/ Nr. **184** / **7 Februarie 2023**, Ministerul Dezvoltării, Lucrărilor Publice și Administrației/ Nr. **938** / **7 Februarie 2023**, Ministerul Finanțelor - Ordin pentru modificarea și completarea Ordinului ministrului finanțelor, al ministrului dezvoltării, lucrărilor publice și administrației, al ministrului antreprenoriatului și turismului și al ministrului agriculturii și dezvoltării rurale nr. 2.167/2.474/1.535/280/2022 privind aprobarea Procedurii de implementare a Programului IMM INVEST PLUS pentru componentele: IMM INVEST ROMÂNIA, AGRO IMM INVEST, IMM PROD și GARANT CONSTRUCT.

**M. Of. nr. 115/ 9 Februarie 2023**

* Nr. **106** / **8 Februarie 2023**, Guvernul României - Hotărâre privind aprobarea limitelor anuale, aferente anilor 2023, 2024 și 2025, pentru finanțările rambursabile care pot fi contractate și pentru tragerile din finanțările rambursabile contractate sau care urmează a fi contractate de unitățile/subdiviziunile administrativ-teritoriale.

**M. Of. nr. 116/ 9 Februarie 2023**

* Nr. **3** / **8 Februarie 2023**, Guvernul României - Ordonanță de urgență privind instituirea unei scheme de ajutor de stat pentru susținerea activității crescătorilor din sectorul bovin, în anul 2022, în contextul crizei provocate de agresiunea Rusiei împotriva Ucrainei.
* Nr. **220** / **9 Februarie 2023**, Ministerul Investițiilor și Proiectelor Europene - Ordin privind modificarea Schemei de ajutor de stat pentru sprijinirea prin granturi pentru investiții în retehnologizare acordate IMM-urilor pentru refacerea capacității de reziliență, aferentă Programului operațional Competitivitate 2014-2020, axa prioritară 4 - „Sprijinirea ameliorării efectelor provocate de criză în contextul pandemiei de COVID-19 și al consecințelor sale sociale și asupra pregătirii unei redresări verzi, digitale și reziliente a economiei“, prioritatea de investiții 13i „Sprijinirea ameliorării efectelor provocate de criză în contextul pandemiei de COVID-19 și al consecințelor sale sociale și pregătirea unei redresări verzi, digitale și reziliente a economiei“, obiectivul specific 4.1 - „Consolidarea poziției pe piață a IMM-urilor afectate de pandemia de COVID-19“, acțiunea 4.1.1 „Investiții în activități productive“, aprobată prin Ordinul ministrului investițiilor și proiectelor europene nr. 2.096/2022.

**M. Of. nr. 118/ 10 Februarie 2023**

* Nr. **118** / **8 Februarie 2023**, Guvernul României - Hotărâre privind acordarea burselor în străinătate pentru stagii de studii universitare de masterat și de doctorat, pentru stagii postdoctorale și de cercetare.
* Nr. **112** / **8 Februarie 2023**, Guvernul României - Hotărâre privind aprobarea Ghidului de guvernanță a platformei de cloud guvernamental.

Descărcați  ADOBE READER - <http://get.adobe.com/reader/>

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă ale Guvernului României

CNSU a aprobat acordarea asistenței internaționale pentru Republica Turcia

Având în vedere cutremurul major produs în data de 06.02.2023 pe teritoriul Republicii Turcia și luând act de solicitarea adresată României de către Comisia Europeană, prin Mecanismul European de Protecție Civilă (ECHO-ERCC), de a pune la dispoziție Republicii Turce, din rezerva rescEU, aflată pe teritoriul României, mai multe tipuri de produse de adăpost, date fiind responsabilitățile ce revin țării noastre, ca parte a proiectului Romanian ShelterCapacity (RO-Shelt), astăzi, premierul României, Nicolae-Ionel Ciucă, la propunerea Departamentului pentru Situații de Urgență, a convocat,  în sistem hibrid, Comitetul Național pentru Situații de Urgență.

Hotărârea nou adoptată prevede:

- Acordarea asistenței internaționale pentru Republica Turcia, constând în asigurarea transportului de produse pentru adăpost, aflate în rezerva rescEU, de pe teritoriul României.

- Inspectoratul General pentru Situații de Urgență, prin unitățile subordonate, va asigura sprijin pentru încărcarea și transportul produselor de adăpost, de la locul de depozitare până la stațiile CFR Marfă ale Societății Naționale de Transport Feroviar de Marfă "CFR Marfă" S.A. de pe raza localității/municipiului.

- Societatea Națională de Transport Feroviar de Marfă "CFR Marfă" S.A. va asigura preluarea și transportul produselor în Republica Turcia, pe ruta România-Bulgaria-Turcia.

- Ministerului Apărării Naționale va asigura transportul personalului specializat al Inspectoratului General pentru Situații de Urgență, care va asigura la destinație, instruirea privind punerea în funcțiune/montarea echipamentelor, a personalului autorităților de protecție civilă din Republica Turcia.

-Inspectoratul General pentru Situații de Urgență, prin structurile de specialitate, întreprinde demersurile necesare pentru centralizarea informațiilor reprezentând parametrii tehnici și descriptivi (formular Part A) ai misiunii și bugetul estimativ și promovarea dosarului de rambursare a cheltuielilor proprii de transport, precum și a celor efectuate de către Ministerul Transporturilor și Infrastructurii sau, după caz, Societatea Națională de Transport Feroviar de Marfă "CFR Marfă" S.A. și Ministerul Apărării Naționale, în procent de 100%, din bugetul Mecanismului de Protecție Civilă al Uniunii, conform prevederilor legale și în legătură proiectul cu titlul Romanian Shelter Capacity (RO-Shelt).

Romanian ShelterCapacity (RO-Shelt) reprezintă acțiunea întreprinsă de Comisia Europeană ce are în vedere crearea unei capacități de adăpostire temporară rescEU, care să fie disponibilă pentru desfășurarea misiunilor din cadrul Mecanismului European de Protecție Civilă. Prin acest program, produsele pot fi puse la dispoziția țărilor care se confruntă cu situații de urgență de amploare și care în baza cererilor de asistență  internațională înaintate, echipamentele/materialele să fie transportate, sub egida Mecanismului de Protecție Civilă al Uniunii Europene, statelor puternic afectate de diverse situații de urgență.  
Reamintim că din același stoc, în luna decembrie a anului trecut, 40 de generatoare au fost trimise Ucrainei, în contextului situației generate de agresiunea militară rusă pe teritoriul acestora.

\*

Opt dezbateri regionale privind Strategia națională de dezvoltare durabilă, realizate în cadrul proiectului „România Durabilă”

Departamentul pentru Dezvoltare Durabilă din cadrul Guvernului României a organizat opt conferințe regionale privind stadiul implementării Strategiei naționale de dezvoltare durabilă 2030. Ultima din această serie a avut loc marți, 07.02.2023, în București, unde au participat conducători de instituții și reprezentanți care activează în mediul de afaceri, societatea civilă, universități și institute de cercetare, organizații de tineret din regiunea București-Ilfov.

„Am ajuns astăzi la finalul unui șir de conferințe extrem de utile în fiecare dintre cele 8 regiuni de dezvoltare ale României. Am avut ocazia să aducem împreună aproape 900 de oameni a căror activitate, indiferent că se desfășoară în administrația publică, mediul de business sau sectorul non-profit, este în strânsă legătură cu dezvoltarea durabilă. Oamenii au arătat interes pentru temele pe care le-am propus în discuție și am încrederea că se vor implica și mai mult în implementarea Strategiei naționale pentru dezvoltarea durabilă a României 2030. Instrumentele și resursele pe care le punem la dispoziție prin activitatea Departamentului pentru Dezvoltare Durabilă sunt acum mai bine cunoscute de factorii interesați, iar programele de viitor precum formarea a 2000 de experți în dezvoltare durabilă creează deja așteptări pozitive la nivelul populației.”, a declarat László Borbély, consilier de stat, coordonatorul Departamentului pentru Dezvoltare Durabilă.

În deschiderea evenimentului au mai luat cuvântul domnul Toni Greblă, prefect la Instituția Prefectului București, care a subliniat nevoia implementării documentelor strategice precum Strategia de dezvoltare durabilă și a făcut trimitere la necesitatea consolidării clădirilor cu risc seismic. Doamna Simona Neculae, prefect în cadrul Instituției Prefectului Județul Ilfov, și domnul Andrei Mihai, administrator public în cadrul Consiliului Județean Ilfov, au vorbit despre proiectele de investiții prin care Județul Ilfov își propune să contribuie la implementarea Obiectivelor de Dezvoltare Durabilă. Mesajul Primăriei București a fost transmis directorul Direcției Investiții, domnul Cătălin Aflat, care a scos în evidență eforturile administrative pentru rezolvarea a două dintre principalele provocări cu care se confruntă Capitala: termoficare și transportul public.

Participanții din cadrul tuturor celor 8 dezbateri regionale au aflat de la experți guvernamentali și ai Institutului Național de Statistică  principalele instrumente care facilitează implementarea Strategiei naționale de dezvoltare durabilă. Printre acestea se numără Planul de acțiuni pentru implementarea Strategiei, Setul național de indicatori de dezvoltare durabilă, formarea profesională a experților în dezvoltare durabilă (demers unic la nivel european), care urmează să fie extinsă prin cursuri pentru 2000 de experți până în 2026, Codul Român al Sustenabilității (instrument de raportare al impactului companiilor  asupra comunității, [http://www.codsustenabilitate.gov.ro](http://www.codsustenabilitate.gov.ro/)) și agregatorul de indicatori naționali și europeni de dezvoltare durabilă ([agregator.românia-durabilă.gov.ro](http://agregator.xn--romnia-durabil-dhb35c.gov.ro/)). De asemenea, participanții au avut ocazia să afle mai multe și despre segmentul de „finanțări verzi” de la reprezentantul unei bănci comerciale.

Dezbaterea regională face parte dintr-un șir de opt astfel de evenimente desfășurate în cadrul proiectului „România durabilă - dezvoltarea cadrului strategic și instituțional pentru implementarea Strategiei Naționale pentru Dezvoltare Durabilă a României 2030” cod SIPOCA 613 MySMIS 127545, finanțat din Fondul Social European prin Programul Operațional Dezvoltarea Capacității Administrative 2014-2020.  
\*

România trimite o nouă echipă de salvatori în Turcia

Luând în considerare acțiunile autorităților române de monitorizare continuă a situației aflate în dinamică în Republica Turcia, puternic afectată de cutremure și, totodată, în baza comunicării permanente avute cu autoritățile turce, care solicită în continuare asistență internațională prin intermediul mecanismului european de protecție civilă,  mai precis, nevoia de echipe de căutare-salvare,  în vederea sprijinirii eforturilor de combatere a efectelor negative ale seismelor, astăzi, 08.02.2023, cu aprobarea președintelui României, Klaus Iohannis, premierul Nicolae-Ionel Ciucă a convocat, în sistem hibrid, Comitetul Național pentru Situații de Urgență.

Hotărârea nou adoptată prevede următoarele:

-Suplimentarea acordării de asistență internațională pentru Republica Turcia care constă  în mobilizarea și trimiterea unei noi echipe RO-USAR a Inspectoratului pentru Situații de Urgență București-Ilfov din cadrul Inspectoratului General pentru Situații de Urgență.

-Aprobarea scoaterii de la rezervele de stat a unor bunuri de strictă necesitate, pentru utilizarea acestora de echipa de căutare salvare urbană care desfășoară acțiuni de intervenție pe teritoriul Republicii Turcia în cadrul mecanismului de asistență umanitară internațională.

-Abilitarea Ministerului Apărării Naționale de a desfășura misiuni pentru transportul personalului, mijloacelor și echipamentelor altor state care acordă sprijin Republicii Turcia sub egida Mecanismului de Protecție Civilă al Uniunii, care nu dispun de aceste capabilități, la solicitarea Departamentului pentru Situații de Urgență.

Menționăm totodată, ca alături de personalul specializat de căutare-salvare RO-USAR, din cadrul IGSU, la misiune vor participa și 2 medici și 2 asistenți din cadrul UPU-SMURD București (ca parte integrantă INSARAG), personal specializat cu echipe canine format din 4 reprezentanți cu sprijin canin din cadrul Clubul Câinilor Utilitari, respectiv, 2 ofițeri de legătură din cadrul DSU.

**HOTĂRÂREA CNSU POATE FI CONSULTATĂ**[***AICI***](https://gov.ro/fisiere/comunicate_fisiere/HCNSU_NR._4_din_08_02_2023.docx.pdf)

\*

Convorbirea în format videoconferință a prim-ministrului României, Nicolae-Ionel Ciucă, cu prim-ministrul Republicii Bulgaria, Galab Donev

Prim-ministrul României, Nicolae-Ionel Ciucă, a avut o convorbire în format videoconferință cu prim-ministrul Republicii Bulgaria, Galab Donev.

Discuția s-a axat pe avansarea proiectelor de conectivitate, confirmate în întâlniri  precedente la nivelul Guvernelor de la București și Sofia.

Cei doi șefi de Guvern au confirmat interesul pentru avansarea pașilor concreți în vederea asigurării navigabilității permanente pe Dunăre și construirea unui pod nou în zona Giurgiu-Ruse, acestea fiind proiecte complementare, în concordanță cu interesele ambelor state, ale întregii regiuni și ale UE în ansamblu.

În context, prim-ministrul Ciucă a încurajat partea bulgară să finalizeze procedurile interne necesare  aprobării și implementării proiectului european Fast Danube, care, prin dragarea Dunării, va asigura condiții propice de navigație indiferent de sezon.

Cei doi lideri au agreat să fie continuate discuțiile asupra dezvoltării de proiecte comune în domeniul energiei regenerabile.

Premierii Ciucă și Donev au reconfirmat interesul comun al României și Bulgariei de a adera la Spațiul Schengen în cursul acestui an, apreciind importanța menținerii bunei cooperări și coordonări în plan bilateral și european.

În acest context, a fost subliniată necesitatea de a sprijini soluții europene pentru continuarea combaterii migrației ilegale și protejarea frontierelor externe ale Uniunii Europene.

\*

PRECIZARE – DATE CONTACT ale Ambasadei României la Ankara

Cei nouă studenți români și profesorul coordonator care au solicitat sprijinul statului român în urma cutremurului din Turcia vor fi repatriați astăzi. din dispoziția prim-ministrului Nicolae-Ionel Ciucă.     
Cetățenii români pot solicita asistenţă consulară la următoarele numere de telefon ale Ambasadei României la Ankara [+90.312.447.7945](http://+90.312.447.7945/) și [+90.312.447.7940](http://+90.312.447.7940/), apelurile fiind redirecționate către Centrul de Contact și Suport al Cetăţenilor Români din Străinătate (CCSCRS) şi preluate de către operatorii Call Center în regim de permanență.  
Totodată, cetățenii români au la dispoziție și telefonul de urgență al secției consulare de la Ankara: [+90.532.318.1726](http://+90.532.318.1726/).  
Ministerul Afacerilor Externe recomandă cetățenilor români aflați în zonele afectate de cutremur să se informeze din surse oficiale despre evoluția situației de la fața locului și să respecte instrucțiunile autorităților turce.

\*

România răspunde apelului de sprijin venit din partea Turciei

În urma consultării cu președintele României, Klaus Iohannis, prim-ministrul Nicolae-Ionel Ciucă a convocat, azi, Comitetul Național pentru Situații de Urgență, la propunerea DSU.

Departamentul pentru Situații de Urgență, prin Inspectoratul General pentru Situații de Urgență, în calitatea sa de punct național de contact, a primit din partea Centrului de Coordonare a Răspunsului la Urgență al Comisiei Europene (ERCC), prin intermediul CECIS, solicitarea autorităților din Turcia pentru acordarea de asistență internațională, având în vedere situația de urgență generată de cutremurul de peste 7 grade Richter manifestat noaptea trecută pe teritoriul acestora.

Urmare a activării Mecanismului European de Protecție Civilă, Guvernul României a decis trimiterea unei echipe RO-USAR, personal specializat de intervenție în astfel de situații din cadrul IGSU, în Turcia, țara puternic afectată de cutremurul de noaptea trecută.

Sprijinul oferit de statul român a fost acceptat de autoritățile turce, precizând, totodată, că echipele de salvatori ale IGSU, împreună cu echipa medicală SMURD București (parte integrantă a INSARAG), alături de personalul Forțelor Aeriene Române din cadrul MAPN, sunt deja pregătite pentru desfășurarea acestei misiuni de sprijin.

Menționăm faptul că sprijinul se va acorda în baza solicitării de asistență internațională formulată de guvernul Republicii Turcia prin Mecanismul European de Protecție Civilă.

România continuă să-și onoreze angajamentele internaționale, rămânând un partener solidar statelor care se confruntă cu situații majore de urgență.

Sursa: Guvernul României - <https://gov.ro/ro/media/comunicate>

🏵🏵🏵

Informaţie Europeană

|  |  |
| --- | --- |
| ***Logoul Consiliului UE și al președinției suedeze*** | **Președinția suedeză a Consiliului UE: 1 ianuarie - 30 iunie 2023**  În prima jumătate a anului 2023, Suedia deține președinția Consiliului UE. Suedia a identificat patru priorități pentru lucrările desfășurate în cadrul celei de a treia președinții suedeze a Consiliului:   * **securitate – unitate** * **competitivitate** * **tranziția verde și energetică** * **valorile democratice și statul de drept – fundamentele noastre**   Președinția suedeză va acorda prioritate continuării sprijinului economic și militar pentru Ucraina, precum și sprijinului pentru calea Ucrainei către UE. Aceasta va acorda atenție competitivității europene, reducerii riscurilor de volatilitate a prețurilor la energie și reformei pieței energiei, tranziției verzi și respectării statului de drept.  *Unitatea și disponibilitatea noastră de a acționa rămân esențiale pentru securitatea, reziliența și prosperitatea UE. Suedia preia președinția într-un moment în care Uniunea Europeană se confruntă cu provocări fără precedent. O Europă mai ecologică, mai sigură și mai liberă reprezintă fundamentele priorităților noastre.*  ***Prim-ministrul Suediei, Ulf Kristersson, prezentarea priorităților politice ale președinției suedeze, 14 decembrie 2022***  **Site-ul președinției suedeze:**  [**https://swedish-presidency.consilium.europa.eu/**](https://swedish-presidency.consilium.europa.eu/) |

🏵🏵🏵

NOUTĂȚI – Informații UTILE

Rezultatul final al procedurii de selecție a partenerilor relevanți pentru Comitetul de Monitorizare a Programului Tranziție Justă 2021-2027

Ministerul Investițiilor și Proiectelor Europene a publicat miercuri, 8 februarie 2023, rezultatul procedurii de selecție a organizațiilor membre ale Comitetul de Monitorizare (CM) a Programului Tranziție Justă (PTJ) 2021–2027 (parteneri economici, sociali și societate civilă).

Potrivit comunicatului oficial, până la termenul limită stabilit pentru depunerea Formularelor de intenție (16.01.2023) au fost înregistrate 38 de candidaturi. În baza prevederilor Ghidului privind constituirea CM PTJ 2021–2027, au fost selectate un număr de 16 organizații având rol de membri cu drept de vot.

În urma finalizării perioadei de depunere și soluționare a contestațiilor, a fost stabilită lista finală cu organizațiile (parteneri economici, sociali și societate civilă) care vor face parte din CM PTJ 2021-2027 în calitate de membri cu drept de vot.

[***Descarcă***](https://www.fonduri-structurale.ro/descarca-document/53976) lista finală a candidaților declarați admiși

Sursa: MIPE

\*

Ministerul Finanțelor lucrează la un program de finanțare de peste 1 miliard euro pentru susținerea producătorilor români de hrană

În cadrul conferinței „Contextul economic și legislativ pentru dezvoltarea sectorului suinelor în România”, organizată marți, 7 februarie 2023, de Carmistin și Asociația Fermierilor din România, ministerul Finanțelor a anunțat că se lucrează la un program de finanțare pentru susținerea producătorilor români de hrană.

„În prezent, lucrăm la un program de finanțare de peste 1 miliard euro vizând susținerea producătorilor români, în special partea de procesare hrană - de la procesarea cărnii de porc, la cea de pui, dar și lactate, astfel încât producătorii români să poată beneficia de costuri de producție cât mai reduse”, a declarat Adrian Câciu.

Ministrul Finanțelor a subliniat faptul că statul român va continua finanțarea sectorului suinelor prin programe consolidate, suplimentare celor din fonduri europene.

De asemenea, acesta a anunțat că actualele măsuri guvernamentale vor fi completate de noi inițiative de finanțare, adaptate mai bine nevoilor pieței interne.

Sursa: Facebook Ministerul Finanțelor

\*

Digitalizarea IMM: A fost diminuată alocarea & s-au modificat anii de referință pentru calculul punctajului

Ministerul Investițiilor și Proiectelor Europene a publicat corrigendum-ul nr. 3 la ghidul specific pentru apelul de proiecte numărul 1 – Digitalizarea IMM-urilor – grant de până la 100.000 euro pe întreprindere, care să sprijine IMM-urile în adoptarea tehnologiilor digitale.

Prin corrigendum:

* S-a modificat perioada de durabilitate de la 5 (cinci) ani, la 3 (trei) ani;
* S-a modificat baza de raportare a indicatorilor financiari, atât pentru condiția de eligibilitate privind profitul din exploatare, cât și anii de referință pentru calculul punctajului. Anul nou de referință este 2022 în loc de 2021, solicitanții urmând a reface toate calculele privind punctajul plecând de la indicatorii financiari atinși în anul fiscal 2022. Menționăm că 50% din punctajul acordat proiectelor depuse în cadrul acestei linii de finanțare se bazează pe evoluția financiară a companiei. Ministerul nu a precizat cum se va face automat calculul acestui punctaj având în vedere că firmele din România pot transmite bilanțurile pentru 2022 către Ministerul Finanțelor până la finalul lunii mai 2023, iar perioada pentru depunerea cererilor de finanțare în cadrul acestui apel este 15.02.2023 - 18.04.2023
* Se introduce posibilitatea de a prelungi perioada de implementare a proiectelor cu maxim 6 (șase) luni, din motive justificate, excepționale care sunt independente de voința beneficiarului, fără a depăși termenul de 30 iunie 2025.
* Valoarea apelului de proiecte se diminuează de la 347,50 milioane euro, la 327,50 milioane euro. Comunicatul oficial precizează că „20 de milioane de euro din valoarea prezentului apel vor fi relocați pentru o măsură dedicată susținerii digitalizării IMM-urilor din sectorul agricol, ce vor face obiectul unui alt apel la care echipa MIPE lucrează în această perioadă”

Totodată, MIPE a publicat:

* Îndrumarul privind încadrarea întreprinderilor în categoria IMM;
* Îndrumarul privind îndeplinirea criteriilor DESI în urma implementării proiectului de digitalizare;
* Îndrumarul pentru beneficiarii privați aplicabil în derularea procedurilor de achiziție pentru atribuirea contractelor de furnizare de produse, prestare de servicii, execuție de lucrări finanțate din fondurile externe nerambursabile și rambursabile aferente Mecanismului de Redresare și Reziliență, actualizat în data de 13 ianuarie 2023.

[***Descarcă***](https://www.fonduri-structurale.ro/descarca-document/53991)documentele

Sursa: MIPE

\*

PR Vest 2021-2027: Centralizatorul propunerilor și observațiilor pentru Ghidul de finanțare dedicat eficienței energetice în clădiri publice

ADR Vest a publicat vineri, 3 februarie 2023, centralizatorul propunerilor și observațiilor, împreună cu răspunsurile aferente, pentru Ghidul de finanțare dedicat eficienței energetice în clădiri publice.

Reamintim că acest Ghid a fost în consultare publică în perioada 23.12.2022 - 23.01.2023.

[***Descarcă***](https://www.fonduri-structurale.ro/descarca-document/40875) centralizatorul

Sursa: ADR Vest

🏵🏵🏵

PNRR

PNRR: Ministerul Mediului, Apelor şi Pădurilor a aprobat 167 de cereri de finanțare în cadrul apelului de proiecte pentru construirea de insule ecologice digitalizate

Ministerul Mediului, Apelor şi Pădurilor a anunțat miercuri, 8 februarie 2023, faptul că autoritățile publice locale din România au depus 169 de cereri de finanțare în cadrul apelul de finanțare deschis în perioada 15 septembrie – 24 noiembrie 2022, având o alocare financiară de 1,28 miliarde de lei. Au fost aprobate 167 de cereri de finanțare pentru un număr total de 8.395 de insule ecologice digitalizate, cu o valoare de 579 milioane lei. Se estimează că semnarea contractelor de finanțare în cadrul acestei subinvestiții va avea loc până la finalul lunii februarie.

„Ne pregătim deja pentru lansarea unui nou apel de proiecte pentru fondurile rămase, astfel încât și cei care nu au reușit să depună cererile în prima sesiune să aibă ocazia să o facă. România trebuie să treacă cât mai urgent la un nou tip de gândire în ceea ce privește managmentul deșeurilor, astfel încât fiecare să plătească pentru cantitatea de deșeuri pe care o produce. Platformele subterane, containerele semi îngropate și sistemele supraterane de colectare selectivă a deșeurilor reprezintă soluția ideală pentru problema gunoiului din comunități, mai ales în zonele turistice și în centrul orașelor. Finanțăm integral aceste insule ecologice digitalizate care garantează eliminarea în mare proporție a mirosurilor neplăcute, a vandalizării, a aspectului neplăcut pe care țarcurile actuale îl au.", a declarat ministrul Tánczos Barna.

Potrivit comunicatului oficial, ca urmare a implementării acestei subinvestiții, până la 30 septembrie 2024 se vor realiza și operaționaliza cel puțin 7.000 de insule ecologice digitalizate, iar până la 30 iunie cel puțin 13.752.

Reamintim că subinvestiţia sprijină activități specifice pentru înfiinţarea şi dotarea cu insule ecologice digitalizate (ansamblu de containere), acţiuni specifice pentru dezvoltarea platformei software necesară operării insulelor ecologice digitalizate şi administratorii datelor, nu în ultimul rând, acţiuni specifice de promovare a investiţiilor, precum şi pentru promovarea principiului "plăteşte pentru cât arunci", în funcție de deşeurile colectate separat: hârtie şi carton, plastic şi metal, sticlă, deşeuri biodegradabile și reziduale.

Pentru mai multe detalii, click [***aici***](https://www.fonduri-structurale.ro/fisa-proiect/23/planul-national-de-redresare-si-rezilienta/587/c3-i1-i1b-construirea-de-insule-ecologice-digitalizate).

Sursa: MMAP

\*

Ministerul Dezvoltării a aprobat 212 noi proiecte cu finanțare din PNRR

Ministrul Dezvoltării, Cseke Attila, a anunțat miercuri, 8 februarie 2023, aprobarea a 212 noi investiții, în 167 de localități din România, prin Planul Național de Redresare și Reziliență (PNRR).

Proiectele, în valoare totală de 752.537.898,05 de lei, au fost depuse în cadrul celei de-a doua runde de atragere de fonduri pe componentele C5 - Valul Renovării și C10 - Fondul Local din PNRR.

Astfel, pentru Valul Renovării, au fost aprobate 13 noi proiecte, în valoare totală de 79.905.469,45 de lei, depuse de 9 autorități locale pentru reabilitarea, modernizarea și eficientizarea energetică a unor instituții publice și a unor clădiri rezidențiale multifamiliale.

[***Descarcă***](https://www.fonduri-structurale.ro/descarca-document/52261)lista

Pentru Fondul Local, au fost aprobate 199 de noi proiecte, în valoare totală de 672.632.428,60 de lei, depuse de 158 de autorități locale, pentru reabilitarea și eficientizarea energetică a unor instituții publice (medicale, sociale, culturale, de învățământ, administrative), implementarea unor sisteme de management al traficului, dezvoltarea infrastructurii TIC prin sisteme inteligente de management local, construirea de locuințe nZEB plus pentru tineri, precum și pentru dezvoltarea infrastructurii pentru transportul verde, prin achiziționarea unor mijloace de transport electrice și a unor puncte de reîncărcare pentru vehicule electrice.

[***Descarcă***](https://www.fonduri-structurale.ro/descarca-document/52262)lista

Judetul HUNEDOARA

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **C5-B2.2.a-535** | | Județul HUNEDOARA prin Consiliul Județean HUNEDOARA | | HUNEDOARA | Cresterea eficienței energetice și reabilitarea imobilului Palat Administrativ, B-dul 1 Decembrie 1918, nr. 28 | | | 15.580.345,50 | 2.960.265,60 | | 18.540.611,15 | |
| 127 | **C10-I3-2554** | | BĂCIA | | | HUNEDOARA | Reabilitarea moderată a obiectivului de interes public - Depozit SVSU din localitatea Petreni, comuna Băcia, în vederea creşterii eficienţei energetice a clădirii“ | | | 474.351,37 | | 564.478,13 |
| 128 | **C10-I3-2258** | | PETRILA | | | HUNEDOARA | „Lucrari de interventie la Colegiul Tehnic Constantin Brancusi din Orasul Petrila- Jud Hunedoara in scopul cresterii eficientei energite" | | | 7.889.709,74 | | 9.388.754,59 |
| 129 | **C10-I3-2339** | | PETRILA | | | HUNEDOARA | Lucrari de interventie la Scoala Gimnaziala ID Sirbu din Orasul Petrila- Jud Hunedoara, in scopul cresterii eficientei energetice | | | 4.840.983,18 | | 5.760.769,98 |
| 130 | **C10-I3-2886** | | TELIUCU INFERIOR | | | HUNEDOARA | Reabilitare cladire Centru de servicii publice si sociale pentru cetateni, sat Teliucu Inferior, comuna Teliucu Inferior, Judetul Hunedoare | | | 1.403.560,22 | | 1.670.236,66 |
| 131 | **C10-I3-2371** | | VĂLIŞOARA | | | HUNEDOARA | „Reabilitarea moderată a căminului cultural cu clădirea administrativă aferentă din localitatea Săliştioara, comuna Vălişoara, judeţul Hunedoara" | | | 515.505,14 | | 613.451,12 |
| 132 | **C10-I3-2395** | | VORŢA | | | HUNEDOARA | REABILITARE MODERATA A CLADIRII PRIMARIEI VORTA, COMUNA VORTA, JUDETUL HUNEDOARA | | | 961.698,67 | | 1.144.421,42 |

Sursa: MDLPA

\*

PNRR: Apelul privind crearea unei rețele de centre de zi pentru copiii expuși riscului de a fi separați de familie a fost prelungit până pe 10 aprilie 2023!

Prin Ordinul ministrului Familiei, Tineretului și Egalității de Șanse nr. 20144 din 06.02.2023 a fost prelungit termenul limită pentru depunerea proiectelor finanțate prin Planul Național de Redresare și Reziliență, componenta 13 – Reforme Sociale, investiția I1 – Crearea unei rețele de centre de zi pentru copiii expuși riscului de a fi separați de familie. **Cererile de finanțare pot fi depuse până pe 10 aprilie 2023, ora 23.59.**

**Beneficiarii eligibili** sunt furnizorii publici de servicii sociale acreditați în condițiile legii, care funcționează la nivelul comunelor, orașelor și municipiilor. Aceștia pot depune proiecte individual sau în parteneriat cu furnizori privați de servicii sociale acreditați.

Cererile de finanțare pot fi depuse exclusiv electronic în [***platforma PNRR***](https://proiecte.pnrr.gov.ro/#/home).

Pentru mai multe detalii click [***aici***](https://www.fonduri-structurale.ro/stiri/29935/pnrr-lansare-apel-pentru-crearea-unei-retele-de-centre-de-zi-pentru-copiii-expusi-riscului-de-a-fi-separati-de-familie).

Sursa: Ministerul Familiei, Tineretului și Egalității de Șanse

\*

PNRR: S-a lansat apelul de proiecte pentru dezvoltarea serviciilor de educație timpurie complementare

Ministerul Educației, în calitate de coordonator de reforme și investiții finanțate prin Planul Național de Redresare și Reziliență, a lansat astăzi, 8 februarie 2023, apelul competitiv de proiecte pentru „Dezvoltarea serviciilor de educație timpurie complementare”, finanțat din PNRR.

**Solicitanții eligibili**din cadrul acestui apel de proiecte vor aplica sub forma unui **parteneriat stabilit la nivel local**. Acesta va fi alcătuit, în mod obligatoriu, din următoarele părți: **o autoritate publică locală și o unitate de învățământ preuniversitar acreditată cu personalitate juridică**. Parteneriatul poate conține și alte instituții publice/private, conform art. 31 din HG nr. 1.604/2022, care pot face parte din rețeaua de suport profesional, în funcție de nevoia identificată la nivel local. De asemenea, pot face parte din cadrul parteneriatului și **organizații neguvernamentale** care se pot implica în managementul, operarea sau acoperirea totală sau parțială a activităților eligibile.

**Alocarea financiară totală** pentru acest apel de proiecte este de **103 milioane euro**. **Valoarea maximă**a grantului per proiect este de **250.000 de euro**, cost unitar -5000 euro/copil.

**Cheltuieli eligibile:**

* Cheltuieli pentru înființarea și echiparea serviciilor complementare (max. 75.000 de euro):
  + Cheltuieli pentru amenajarea, igienizarea și dotarea a minimum 2 săli pentru activități cu copiii, inclusiv vestiar, grup sanitar - (max. 65.000 de euro);
  + Cheltuieli pentru echipamente digitale - (min. 10.000 de euro).
* Cheltuieli pentru operaționalizarea serviciilor complementare de educație timpurie – maximum 150.000 de euro în funcție de nr. de copii înscriși și sprijiniți (cost unitar - 3000 euro/copil);
* Cheltuieli pentru servicii de informare, consiliere și sprijin pentru părinții/reprezentanții legali/persoana în grija căreia se află copilul (bunici, rude, tutori/curatori, asistenți parentali) – maximum 25.000 de euro în funcție de nr. de părinți sprijiniți (cost unitar – 500 euro/părinte sprijinit).

**Depunerea proiectelor**se realizează exclusiv online, prin [***platforma electronică dedicată PNRR***](https://proiecte.pnrr.gov.ro/#/home), cu respectarea perioadei de depunere:**08.02.2023 (ora 09:00) - 07.03.2023 (ora 23:59).**

În această perioadă, potențialii beneficiari ai apelului pot adresa întrebări legate de depunerea cererilor de finanțare la adresa de e-mail consultare.pnrr@edu.gov.ro.

Pentru mai multe detalii, click [***aici***](https://www.fonduri-structurale.ro/fisa-proiect/23/planul-national-de-redresare-si-rezilienta/621/c15-i2-1-i2-2-dezvoltarea-serviciilor-de-educatie-timpurie-complementare).

[***Descarcă***](https://www.fonduri-structurale.ro/descarca-document/53992) documentele

Sursa: Ministerul Educației

\*

PNRR: Până la sfârșitul lunii martie ar urma să se lanseze 7 apeluri în consultare publică pentru ONGuri, IMMuri, instituții de cercetare, PFA și nu numai!

Ministerul Investițiilor și Proiectelor Europene a publicat vineri, 3 februarie 2023, calendarul apelurilor PNRR actualizat la data de 2 februarie 2023.

Potrivit documentului, până la finalul lunii martie 2023, ar urma să se lanseze 7 apeluri în consultare publică, respectiv:

| **Nr. crt** | **Apel** | **Coordonator** | **Solicitanți** | **Buget estimativ** | **Data estimată consultare publică** | **Data estimată lansare apel** | **Data estimată demarare semnare contracte** |
| --- | --- | --- | --- | --- | --- | --- | --- |
| 1 | C5 - I3 - Consolidarea capacității profesionale a specialiștilor și lucrătorilor în domeniul construcțiilor prin elaborarea de cursuri de formare privind eficiența energetică a construcțiilor (10 scheme de certificare - performanță energetică a clădirilor) | MDLPA | profesioniștii sau specialiștii cu activitate în construcții care desfășoară activitate ca persoane fizice autorizate, în mod individual și independent, în condițiile legii, sau - persoanele juridice - angajatorii persoanelor instruite, dacă specialiștii sau lucrătorii cu activitate în construcții ce au fost instruiți sunt angajații acestora. | 10.000.000 euro | Februarie 2023 | 28.02.2023 | 30.06.2023 |
| 2 | C15 - I3 - Dezvoltarea programului - cadru pentru formarea continuă a profesioniștilor care lucrează în servicii de educație timpurie | MEDU | furnizori programe de formare publici/privați | 14.330.000 euro | 10.03.2023 | 01.03.2023 | 30.08.2023 - 30.10.2023 |
| 3 | C9 - I7 -  Consolidarea excelenței și susținerea participării României la parteneriatele și misiunile din cadrul programului Orizont Europa (55 Contracte de parteneriat) | MCID | Institutii de cercetare, IMM | 31.000.000 euro | 13.03.2023 | 27.03.2023 | 29.05.2023 |
| 4 | C6 - I2 - Infrastructura de distribuţie a gazelor regenerabile (utilizarea gazului natural în combinaţie cu hidrogenul verde ca măsură de tranziție), precum şi capacităţile de producţie a hidrogenului verde și / sau utilizarea acestuia pentru stocarea energiei electrice | MENERGIE | Operator de distribuţie gaz natural, unităţi administrativ-teritoriale, inclusiv asocieri/parteneriate formate dintre aceşti actori | 398.000.000 euro | 15.03.2023 | 30.06.2023 | 16.11.2023 |
| 5 | C7 - I9 - Digitalizarea sectorului organizațiilor neguvernamentale | MIPE | ONG-uri | 10.300.000 euro | 30.03.2023 | 24.04.2023 | 31.07.2023 |
| 6 | C14 - I3 - Crearea de structuri parteneriale între administrația publică locală și societatea civilă | MIPE | ONG si APL | 20.000.000 euro | 31.03.2023 | 30.04.2023 | 31.10.2023 |
| 7 | C14 - I4 - Creșterea capacității organizațiilor societății civile de stimulare a cetățeniei active, de implicare profesionistă în planificarea și implementarea politicilor publice privind drepturile sociale vizate de planul național de redresare și reziliență și monitorizarea reformelor asociate | MIPE | ONG -uri | 13.000.000 euro | 31.03.2023 | 30.04.2023 | 31.10.2023 |

[***Descarcă***](https://www.fonduri-structurale.ro/descarca-document/40872) calendarul

Sursa: MIPE

🏵🏵🏵

Consultări publice

OUG privind unele măsuri pentru realizarea investițiilor necesare dezvoltării infrastructurii energetice a României finanțate din fonduri alocate în cadrul capitolului REPowerEU, în consultare publică

Ministerul Agriculturii și Dezvoltării Rurale a publicat marți, 7 februarie 2023, un proiect de Ordonanță de Urgență privind unele măsuri pentru realizarea investițiilor necesare dezvoltării infrastructurii energetice a României finanțate din fonduri alocate în cadrul capitolului REPowerEU, precum și pentru modificarea și completarea unor acte normative.

[***Descarcă***](https://www.fonduri-structurale.ro/descarca-document/52260) Ordonanța

Cetățenii și instituțiile interesate pot transmite opinii/propuneri/sugestii în termen de 10 zile de la data publicării pe adresa de e-mail: agentia@domeniilestatului.ro

Persoanele sau organizaţiile interesate care transmit în scris propuneri, sugestii sau opinii cu privire la proiectul de act normativ supus dezbaterii publice trebuie să specifice articolul sau articolele din proiectul de act normativ la care se referă, menţionând data trimiterii şi datele de contact ale expeditorului.

Sursa: MADR

🏵🏵🏵

Apeluri – Finanțări

ELI: Cercetătorii pot depune proiecte la ELI-NP, laserul de la Măgurele!

Extreme Light Infrastructure (ELI), cea mai avansată infrastructură de cercetare bazată pe laseri de mare putere, a lansat cel de-al doilea apel de proiecte.

Centrele de cercetare ELI oferă acces la o gamă largă de sisteme laser de putere și rată de repetiție mari și surse secundare de radiație. Acestea oferă posibilitatea cercetării în domenii precum fizică, chimie, medicină și știința materialelor.

Aplicanții au posibilitatea realizării de experimente inovative utilizând tehnologiile de vârf disponibile la infrastructurile de cercetare ELI, respectiv la:

* **ELI Nuclear Physics în Măgurele, România (Termen depunere aplicații: 24 martie 2023; 16:00 CET);**
* ELI ALPS în Szeged, Ungaria (Termen depunere aplicații: 25 aprilie 2023; 16:00 CET);
* ELI Beamlines în Dolní Břežany, Republica Cehă (Termen depunere aplicații: 25 aprilie 2023; 16:00 CET).

„Ca urmare a colaborării fructuoase dintre ELI ERIC și Institutul Național de Fizică și Inginerie Nucleară „Horia Hulubei” (IFIN-HH), cu sprijinul Proiectului IMPULSE din Programul Horizon 2020, apelul include toate cele trei centre de cercetare ELI”, precizează Ministerul Cercetării, Inovării și Digitalizării.

Pentru mai multe detalii puteți accesa rubrica noastră [***alte finanțări***](https://www.fonduri-structurale.ro/alte-finantari/702/eli-al-doilea-apel-dedicat-oamenilor-de-stiinta-din-spatiul-european-de-cercetare).

Sursa: MCID

\*

MADR: Ajutor de stat pentru susținerea creșterii bovinelor

În Ședința Guvernului din 8 februarie 2023 a fost adoptată Ordonanța de Urgență privind instituirea unei scheme de ajutor de stat pentru susținerea activității crescătorilor din sectorul de creștere al bovinelor, în anul 2022, în contextul crizei provocate de agresiunea Rusiei împotriva Ucrainei.

**Beneficiarii**acestei scheme de ajutor de stat sunt crescătorii care dețin vaci de lapte, respectiv întreprinderile individuale şi familiale, persoanele fizice autorizate, persoanele fizice, după caz, precum şi persoanele juridice.

**Valoarea estimată** a schemei de ajutor este de de **44 milioane euro**.

**Cuantumul ajutorului de stat** este de 73 euro/cap de animal pentru un efectiv estimat de 602.740 capete.

**Valoarea totală** care poate fi acordată pentru fiecare întreprindere care își desfășoară activitatea în domeniul producției primare de produse agricole nu depășește echivalentul în lei a 250.000 euro.

**Perioada de depunere**este de 30 de zile lucrătoare, începând cu ziua următoare intrării în vigoare a prezentei Ordonanțe de Urgență, iar termenul de plată este 31 Decembrie 2023.

[***Descarcă***](https://www.fonduri-structurale.ro/descarca-document/53990) documentele

Sursa: MADR&SGG

\*

Înscrieri deschise pentru Premiul Capitala Europeană Verde 2025!

Comisia Europeană a lansat la începutul anului apelul pentru Premiul Capitala Europeană Verde (European Green Capital Award 2025).

Începând din 2010, un oraș european este ales în fiecare an drept Capitala Europeană Verde a anului. Premiul este acordat unui oraș care:

* are un record constant de realizare a unor standarde de mediu ridicate;
* se angajează să realizeze obiective continue și ambițioase de îmbunătățire a mediului și de dezvoltare durabilă;
* poate acționa ca un model de urmat pentru a inspira alte orașe și pentru a promova cele mai bune practici în toate celelalte orașe europene.

Așadar, premiul recunoaște și recompensează eforturile locale de îmbunătățire a mediului și, prin urmare, a economiei și a calității vieții în orașe.

Pentru mai multe detalii puteți accesa rubrica noastră [***alte finanțări***](https://www.fonduri-structurale.ro/alte-finantari/701/european-green-capital-award-2025).

Sursa: Comisia Europeană

\*

O nouă schimbare pe apelul destinat digitalizării IMMurilor: Proiectele vor putea fi depuse până la 30 iunie 2023, iar bugetul rămâne la 350 milioane euro

În urma cu puțin timp, ministrul Investițiilor și Proiectelor Europene a făcut o serie de precizări în ceea ce privește [corrigendum-ul nr. 3](https://www.fonduri-structurale.ro/stiri/30638/digitalizarea-imm-a-fost-diminuata-alocarea-s-au-modificat-anii-de-referinta-pentru-calculul-punctajului) la ghidul specific pentru [apelul de proiecte numărul 1 – Digitalizarea IMM-urilor](https://www.fonduri-structurale.ro/fisa-proiect/23/planul-national-de-redresare-si-rezilienta/585/c9-i3-grant-de-pana-la-100-000-euro-pentru-sectorul-privat-digitalizare-imm) – grant de până la 100.000 euro pe întreprindere, care să sprijine IMM-urile în adoptarea tehnologiilor digitale, publicat cu o seară în urmă.

Potrivit acestuia, [a fost adoptat un nou ordin](https://www.fonduri-structurale.ro/descarca-document/54002) care prevede următoarele:

* Se modifică perioada de depunere a proiectelor, care va fi între 15 februarie - 30 iunie 2023. Ministrul a precizat că „pentru a nu periclita procesul de depunere pentru potențialii beneficiari care nu pot finaliza raportările contabile anuale până la termenul maxim prevăzut legal de 30.05.2023 (Ordinul 4.268/15 decembrie 2022 al Ministerului Finanțelor), proiectele pot fi depuse până la finalul lunii iunie”. Ministrul a reamintit faptul că apelul este unul de tip competitiv, prin urmare singurul criteriu ce va face diferența între proiecte este calitatea acestora.

Conform informațiilor publicate astăzi, calendarul apelului de proiecte este:

* Depunere proiecte: 15 februarie - 30 iunie 2023;
* Evaluare proiecte: 3 iulie - 16 august 2023;
* Etapa I de semnare a contractelor: 15 septembrie - 15 octombrie 2023;
* Etapa II de semnare a contractelor: 15 octombrie - 15 noiembrie 2023.

O nouă informație este că valoarea totală a apelui rămâne 350 milioane de euro, deși în corrigendum-ul de ieri era menționată o diminuare a acesteia la 327,50 milioane euro, diferența urmând să fie alocată unei măsuri dedicate digitalizării IMMurilor din sectorul agricol.

În urma anunțului privind reluarea valorii inițiale, ministrul a precizat că „nu înseamnă că lăsăm deoparte nevoia de sprijin a sectorului agricol, o verigă vitală în lanțul de valori al economiei românești, ci că vom identifica alte surse de finanțare pentru un apel de proiecte dedicat pe care îl urmărim”.

Sursa: Facebook Marcel Ioan Boloș

\*

DiGinnovation: Oportunități de finanțare pentru start-up-uri din domeniul sănătății digitale

EIT Health a lansat apelul DiGinnovation care selectează cele mai bune start-up-uri/înființări digitale de vârf din domeniul sănătății și le pune în legătură cu organizații internaționale, entități internaționale pentru a crea un consorțiu care va îmbunătăți sistemele de sănătate prin accelerarea adoptării aplicațiilor digitale de sănătate de către profesioniștii din domeniul sănătății și pacienți, facilitând în același timp procesul de rambursare. DiGinnovation face parte din apelul EIT Health Flagships .

Termenul limită pentru depunerea candidaturii este 1 martie 2023.

Pentru mai multe detalii puteți accesa rubrica noastră [***alte finanțări***](https://www.fonduri-structurale.ro/alte-finantari/700/diginnovation-sprijinirea-start-up-urilor-din-domeniul-sanatatii-digitale-in-drumul-lor-spre-rambursare).

Sursa: EIT

\*

The Innovation Small Calls: Oportunități de finanțare pentru IMM-uri

The Innovation Small Calls reprezintă un nou mecanism pilot pentru EIT Urban Mobility 2023. Apelul este destinat IMM-urilor cu produse, servicii și soluții inovatoare în materie de mobilitate urbană, axate pe unul dintre următoarele domenii cheie:

* Mobilitate și energie;
* Logistică urbană durabilă;
* Mobilitatea digitală a viitorului.

Finanțarea maximă totală alocată în cadrul acestui apel este de până la 595.000 euro. Sumele vor fi alocate pentru până la 10 proiecte (până la 59.500 € per proiect).

Termenul limită de depunere este 25 martie 2023.

Pentru mai multe detalii puteți accesa rubrica noastră [***alte finanțări***](https://www.fonduri-structurale.ro/alte-finantari/699/the-innovation-small-calls).

Sursa: www.eiturbanmobility.eu

🏵🏵🏵

Din Actualitatea Europeană

David Nicolae Şolga, câștigătorul din România al concursului UE pentru tinerii traducători

Comisia Europeană îi felicită astăzi, 9 februarie, pe cei 27 de câștigători ai celei de-a 16-a ediții a concursului său de traducere, *Juvenes Translatores*, destinat liceenilor cu vârsta de 17 ani.

Câștigătorul din România, David Nicolae Șolga, este elev la Liceul Teoretic „George Moroianu” din Săcele, județul Brașov și a tradus din engleză în română. Textul i s-a părut destul de dificil: „a trebuit să dau tot ce am”, spune David. Profesoara lui de limba engleză, dna Elena Bucurenciu, spune despre David că este „foarte bun și foarte ambițios”, fapt pe care îl confirmă și fosta profesoară a lui David, dna Cezarina Bâlbâe, care a înscris elevii la concurs. Și dl Ionuț Tănase, directorul liceului, a avut cuvinte de laudă despre elevul câștigător, spunând că este foarte bun nu numai la învățătură, ci are în palmares și performanțe sportive, participând la campionatul de fotbal.

Anul acesta, 2 883 de participanți și-au testat competențele lingvistice prin traducerea unui text în și din oricare dintre cele 24 de limbi oficiale ale UE.

Din cele 552 de combinații lingvistice disponibile, elevii din 681 de școli au utilizat 141 combinații, traducând inclusiv din spaniolă în slovenă și din polonă în daneză.

Traducătorii Comisiei Europene au selectat 27 de câștigători, câte unul din fiecare țară a UE, precum și un număr de 287 de elevi care au primit mențiuni speciale pentru traducerile lor de excepție. 14 dintre traducătorii care au primit mențiuni speciale sunt din România.

Ceremonia de premiere a celor 27 de câștigători va avea loc la 31 martie 2023, la Bruxelles.

Direcția Generală Traduceri a Comisiei Europene organizează concursul *Juvenes Translatores* (*tineri traducători* în latină) în fiecare an, din 2007. De-a lungul timpului, acest concurs a schimbat viața multora dintre participanți și câștigători. Unii au decis să studieze traducerea la universitate, iar alții s-au alăturat departamentelor de traducere ale Comisiei Europene pentru a efectua un stagiu sau pentru a urma o carieră.

**Context**

Concursul *Juvenes Translatores* își propune să promoveze studiul limbilor străine în școli și să le ofere tinerilor posibilitatea de a-și face o idee despre meseria de traducător. Concursul li se adresează elevilor de liceu cu vârsta de 17 ani și se desfășoară simultan în toate școlile selectate din UE.

Multilingvismul și, deci, activitatea de traducere au constituit un element integrant al UE încă de la crearea Comunităților Europene. Acest principiu a fost consacrat chiar în primul regulament, adoptat în 1958 ([Regulamentul CEE nr. 1 al Consiliului](https://eur-lex.europa.eu/legal-content/RO/TXT/?uri=CELEX:31958R0001)). De atunci, numărul limbilor oficiale ale UE a crescut de la 4 la 24, odată cu aderarea tot mai multor țări la UE.

**Câștigătorii concursului „Juvenes Translatores”, ediția 2022-2023:**

|  |  |  |  |  |  |  |
| --- | --- | --- | --- | --- | --- | --- |
| **ȚARA** | **CÂȘTIGĂTORUL** | | **PARTICIPANȚI** | |  | |
| **Nume, combinația de limbi** | **Numele școlii, orașul** | **Numărul de școli** | **Numărul de elevi** |  | |
| **Belgia** | William Dancourt-Cavanagh  FR>EN | Lycée Français Jean Monnet,  Bruxelles | 18 | 78 |  | |
| **Bulgaria** | Ивет Качурова DE>BG | 91 Немска езикова гимназия „Проф. Константин Гълъбов“, София | 17 | 79 |  | |
| **Cehia** | Max Petrnoušek,  EN>CS | Gymnázium Česká Lípa,  Česká Lípa | 21 | 89 |  | |
| **Danemarca** | Josefine Qi Drechsler,  EN>DA | Rødkilde Gymnasium,  Vejle | 14 | 51 |  | |
| **Germania** | Paul Möllecken,  FR>DE | Max-Ernst-Gymnasium,  Brühl | 78 | 284 |  | |
| **Estonia** | Liisa Maria Võhmar,  EN>ET | Tartu Jaan Poska Gümnaasium,  Tartu | 7 | 28 |  | |
| **Irlanda** | Maitilde Warsop  EN>GA | Coláiste Chroí Mhuire gan Smál,  Co. na Gaillimhe | 13 | 53 |  | |
| **Grecia** | Άννα Κουκή  EN>EL | 5ο Γενικό Λύκειο Ηρακλείου,  Ηράκλειο | 21 | 90 |  | |
| **Spania** | Fernando González Herreros,  EN>ES | Colegio Plurilingüe Mariano, Vigo | 59 | 262 |  | |
| **Franța** | Maxence Launay-Querré,  EN>FR | Lycée Pilote Innovant du Futuroscope,  Jaunay-Marigny | 79 | 371 |  | |
| **Croația** | Klara Ferišak  EN>HR | Srednja škola Zlatar,  Zlatar | 12 | 55 |  | |
| **Italia** | Ginevra Mingione,  EN>IT | Liceo Pluricomprensivo Renato Cartesio,  Villaricca (NA) | 76 | 363 |  | |
| **Cipru** | Δήμητρα Ελένη Νάκου  DE>EL | Λύκειο Αγίας Φυλάξεως, Λεμεσός | 6 | 28 |  | |
| **Letonia** | Reinis Martinsons,  EN>LV | Rīgas Angļu ģimnāzija,  Riga | 8 | 31 |  | |
| **Lituania** | Eglė Pranckutė,  EN>LT | Jurbarko Antano Giedraičio-Giedriaus gimnazija,  Jurbarkas | 11 | 49 |  | |
| **Luxemburg** | Dimitra Tsekoura,  FR>EL | Ecole Privée Fieldgen, Luxembourg | 6 | 26 |  | |
| **Ungaria** | Nyíri Kata Luca,  EN>HU | Kecskeméti Bányai Júlia Gimnázium,  Kecskemét | 21 | 86 |  | |
| **Malta** | Giulia Cilia,  MT>EN | G.F. Abela Junior College,  Msida | 6 | 22 |  | |
| **Țările de Jos** | Julia Suijker,  NL>EN | Emmauscollege,  Rotterdam | 26 | 69 |  | |
| **Austria** | Theresa Drexler,  HU>DE | International School Kufstein Tirol,  Kufstein | 19 | 69 |  | |
| **Polonia** | Agata Kurpisz,  EN>PL | 1 Liceum Ogólnokształcące im. K. Marcinkowskiego,  Poznań | 52 | 215 |  | |
| **Portugalia** | Ana Leonor Sargento Amado,  EN>PT | Agrupamento de Escolas da Batalha,  Batalha | 21 | 95 |  | |
| **România** | David Nicolae Şolga,  EN>RO | Liceul Teoretic „George Moroianu”,  Săcele | 33 | 156 |  | |
| **Slovenia** | Elizabeta Tomac,  FR>SL | Škofijska klasična gimnazija,  Ljubljana | 8 | 36 |  | |
| **Slovacia** | Simona Šepeľová,  EN>SK | Gymnázium sv. Jána Zlatoústeho,  Humenné | 14 | 60 |  | |
| **Finlanda** | Sanni Airola,  EN>FI | Puolalanmäen lukio,  Turku | 14 | 55 |  | |
| **Suedia** | Agnieska Mikulska,  PL>SV | Rinmangymnasiet,  Eskilstuna | 21 | 83 |  |  |
| **TOTAL** | | | **681** | **2883** |  | |

\* Numărul școlilor participante din fiecare țară UE este egal cu numărul de locuri deținut de țara respectivă în Parlamentul European, selecția școlilor fiind efectuată în mod aleatoriu de calculator.

**Pentru mai multe informații:**

* [Anunțul lansării concursului](https://ec.europa.eu/commission/presscorner/detail/ro/IP_22_5222)
* [Site-ul „Juvenes Translatores”](https://ec.europa.eu/info/education/skills-and-qualifications/develop-your-skills/language-skills/juvenes-translatores_ro)
* [„Juvenes Translatores” pe Instagram](https://www.instagram.com/translatingforeurope/)
* [@translatores](https://twitter.com/translatores)

\*

Protecția civilă: UE prezintă obiectivele în materie de reziliență în caz de dezastre

Astăzi, 8 februarie, Comisia Europeană a adoptat o recomandare și o comunicare menite să stabilească obiective comune de stimulare a rezilienței în fața dezastrelor în domeniul protecției civile.

Este vorba de modalități prin care țările europene să fie mai bine pregătite pentru a face față pericolelor naturale, cum ar fi cutremurele, inundațiile și incendiile forestiere. Având în vedere evoluția rapidă a profilului riscurilor, obiectivele europene în materie de reziliență la dezastre urmăresc să îmbunătățească capacitatea UE, a statelor sale membre și a statelor sale participante la mecanismul de protecție civilă al UE de a anticipa și de a face față efectelor viitoarelor dezastre și situații de urgență majore. În acest scop și în strânsă cooperare cu statele membre, Comisia Europeană a identificat cinci obiective care trebuie urmărite în mod colectiv.

Cele cinci obiective europene în materie de reziliență la dezastre sunt:

1. **Anticipare – îmbunătățirea evaluării și anticipării riscurilor și a planificării managementului riscurilor de dezastre.** Având în vedere complexitatea și interdependența riscurilor cu care se confruntă UE, este important să se identifice vulnerabilitățile din sectoarele critice și să se anticipeze pericolele și amenințările.
2. **Pregătire – sporirea nivelului de conștientizare a riscurilor și a gradului de pregătire al populației.** Sporirea gradului de conștientizare cu privire la riscuri și a gradului de pregătire a populației contribuie la reducerea impactului dezastrelor.
3. **Alertare – îmbunătățirea sistemelor de alertă timpurie.** Consolidarea sistemelor de alertă timpurie asigură faptul că mesajele de avertizare lansate de la nivel național, regional și local ajung la timp la persoanele potrivite.
4. **Răspuns – consolidarea capacității de răspuns a mecanismului de protecție civilă al Uniunii.**Prin consolidarea capacității de răspuns a mecanismului de protecție civilă al UE, Uniunea poate oferi mai mult ajutor pentru acoperirea lacunelor critice și pentru prevenirea deteriorării situației atunci când capacitatea unei țări este depășită.
5. **Securitate – asigurarea unui sistem solid de protecție civilă.** Sistemele de protecție civilă trebuie să rămână operaționale 24 de ore din 24, 7 zile din 7, în timpul dezastrelor și după, atunci când este cea mai mare nevoie de ele. Actualizarea planurilor și a procedurilor de asigurare a continuității activității și asigurarea coordonării și a schimbului de informații între sectoare, inclusiv cu furnizorii de infrastructură critică, vor contribui la funcționarea sistemelor de protecție în orice moment.

Pentru a demara punerea în aplicare a acestor obiective, Comisia Europeană lansează cinci inițiative emblematice, câte una pentru fiecare obiectiv. De exemplu, o inițiativă emblematică va fi lansarea ***preparEU***, un program paneuropean de sensibilizare a cetățenilor europeni cu privire la reziliența în fața dezastrelor.

**Context**

Atunci când amploarea unei situații de urgență depășește capacitățile de răspuns ale unei țări, aceasta poate solicita asistență prin intermediul [mecanismului de protecție civilă al UE](https://ec.europa.eu/echo/what/civil-protection/mechanism_en). Odată activat, [Centrul de coordonare a răspunsului la situații de urgență](https://ec.europa.eu/echo/what/civil-protection/emergency-response-coordination-centre-ercc_en) al UE coordonează și finanțează asistența pusă la dispoziție de statele membre ale UE și de alte opt state participante (Albania, Bosnia și Herțegovina, Islanda, Muntenegru, Macedonia de Nord, Norvegia, Serbia și Turcia) prin oferte spontane. Obiectivele Uniunii în materie de reziliență la dezastre stabilesc domenii prioritare și obiective specifice conexe pentru a consolida reziliența la dezastre a mecanismului de protecție civilă al UE și a statelor membre. Obiectivele reprezintă o bază comună fără caracter obligatoriu pentru sprijinirea acțiunilor de prevenire și de pregătire în caz de dezastre care afectează două sau mai multe țări în același timp.

**Informații suplimentare**

[Recomandarea Comisiei privind obiectivele Uniunii în materie de reziliență la dezastre](https://civil-protection-humanitarian-aid.ec.europa.eu/document/download/7b124199-d4d7-43fe-b852-8cee69674d19_en)

[Comunicarea Comisiei privind obiectivele Uniunii Europene în materie de reziliență în caz de dezastre: să acționăm împreună pentru a face față situațiilor de urgență viitoare](https://civil-protection-humanitarian-aid.ec.europa.eu/document/download/adfe138e-231c-4082-a6bd-216aea2f8cba_en)

[Mecanismul de protecție civilă al UE](https://ec.europa.eu/echo/what/civil-protection/mechanism_en)

[Centrul de coordonare a răspunsului la situații de urgență](https://ec.europa.eu/echo/what/civil-protection/emergency-response-coordination-centre-ercc_en)

[Fișă informativă](https://civil-protection-humanitarian-aid.ec.europa.eu/document/download/799cf992-ec58-4d18-8bdc-e1c946d2a424_en)

\*

Cutremur: UE mobilizează peste 1.180 de salvatori în Turcia prin Mecanismul de protecție civilă

Cutremurul cu magnitudinea de 7,8 grade, care a zdruncinat Turcia și Siria ieri dimineață, a ucis deja mii de oameni, iar multe persoane sunt încă blocate sub moloz.

După activarea [mecanismului de protecție civilă al UE](https://civil-protection-humanitarian-aid.ec.europa.eu/what/civil-protection/eu-civil-protection-mechanism_en) de către Turcia, 19 state membre ale UE (Austria, Bulgaria, Croația, Cipru, Cehia, Estonia, Franța, Germania, Grecia, Ungaria, Italia, Malta, Țările de Jos, Polonia, Portugalia, România, Slovacia, Slovenia și Spania), împreună cu Albania și Muntenegru, au oferit echipe în colaborare cu [Centrul de coordonare a răspunsului la situații de urgență al UE](https://civil-protection-humanitarian-aid.ec.europa.eu/what/civil-protection/emergency-response-coordination-centre-ercc_en) și cu autoritățile turce.

25 de echipe de căutare și salvare se îndreaptă către zonele cele mai afectate din Turcia pentru a-i ajuta pe primii agenți de intervenție de pe teren; **11 dintre aceste echipe au ajuns deja**. În plus, 2 echipe medicale au fost trimise prin intermediul mecanismului de protecție civilă al UE pentru a le oferi asistență medicală de urgență persoanelor afectate. În total, țările europene au oferit **1.185 de salvatori** și **79 de câini**de căutare. Aceste cifre ar putea continua să crească.

[Centrul de coordonare a răspunsului la situații de urgență](https://civil-protection-humanitarian-aid.ec.europa.eu/what/civil-protection/emergency-response-coordination-centre-ercc_en) al UE a constituit, de asemenea, o echipă de protecție civilă a UE formată din experți din 11 state membre, care au fost trimiși imediat în Turcia pentru a sprijini operațiunile.

În Siria, UE este în contact cu partenerii săi umanitari de la fața locului și finanțează **organizații umanitare care desfășoară operațiuni de căutare și salvare**, oferind totodată sprijin care constă în apă și instalații sanitare și distribuind pături și articole de igienă în zonele afectate. De asemenea, aceștia evaluează nivelul daunelor și al nevoilor din Siria în urma cutremurului de ieri pentru a-și adapta răspunsul.

UE ia în considerare toate opțiunile viabile de mobilizare a unor resurse suplimentare în interiorul Siriei, în sprijinul populațiilor afectate.

\*

Caravana #EUpeDrum a ajuns la Bacău

**În perioada 6-7 februarie, în cadrul programului #EUpeDrum, șefa Reprezentanței Comisiei Europene în România, Ramona Chiriac, s-a aflat într-o vizită oficială în județul Bacău.**

Șefa Reprezentanței a avut întrevederi cu Primarul Municipiului Bacău, Lucian-Daniel Stanciu-Viziteu, Președintele Consiliului Județean Bacău, Valentin Ivancea și Prefectul Județului Bacău, Lucian Gabriel Bogdănel. Pe agenda discuțiilor s-au aflat teme de actualitate europeană, inclusiv stadiul implementării proiectelor cu finanțare europeană. Cu această ocazie a fost vizitat și Spitalul Județean de Urgență, în cadrul căruia funcționează un [heliport](https://www.spitaluljudeteanbacau.ro/heliport/) realizat cu sprijin financiar din partea Uniunii Europene.

Programul vizitei a mai inclus întâlniri cu conducerea Universității ,,Vasile Alecsandri” din Bacău, precum și discuții cu studenții și elevii de la Colegiul Național „Ferdinand I”, Colegiul Național „Vasile Alecsandri” și Colegiul Pedagogic „Ștefan cel Mare” Bacău. Temele abordate au variat de la știrile false și dezinformarea la resursele educaționale puse la dispoziție de către Uniunea Europeană.

În urma vizitei, Șefa Reprezentanței a declarat: „Întâlnirile pe care le-am avut la Bacău cu reprezentanții autorităților și cei ai mediului academic, precum și cu tinerii care studiază în liceele și facultățile din Bacău au reprezentat o foarte bună ocazie de a evalua modul în care temele europene se regăsesc la nivel local, și de a discuta despre așteptările pe care oamenii le au de la Uniunea Europeană. Mă bucur să constat sprijinul de care beneficiază Uniunea Europeană și interesul pentru o comunicare continuă a modului concret în care UE influențează viețile oamenilor.

Finanțările europene vizează reducerea decalajelor de dezvoltare între țări și între regiuni, de aceea mă bucur să văd că locuitorii Bacăului au acum, cu sprijinul fondurilor europene, o infrastructură de sănătate mult îmbunătățită și accesibilă pentru cât mai mulți cetățeni. Bacăul va continua să se dezvolte prin solidaritatea europeană, nu mai puțin de 89 de proiecte din acest județ fiind, de exemplu, incluse în Planul Național de Redresare și Reziliență al României, finanțat cu 27 de miliarde de euro.

Vizita a fost organizată cu sprijinul Europe Direct Bacău, unul dintre cele mai active centre din informare din cadrul rețelei Europe Direct, gestionată de către Reprezentanța Comisiei Europene în România.”

**Context**

Seria de dialoguri și vizite #EUpeDrum îşi propune să treacă prin toate cele 24 de orașe din România în care există centrele de informare  EUROPE DIRECT, pentru a se alătura dezbaterilor locale cu privire la ce face Uniunea Europeană și cum se pune în slujba cetățenilor.

Sursa: Comisia Europeană - https://romania.representation.ec.europa.eu/index\_ro

🏵🏵🏵

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/